2. ลักษณะการประกอบธุรกิจ

(1) นายอัลเบอร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โก เมื่อปี พ.ศ. 2425 ประกอบกิจการค้าขายสินค้าเบ็ดเตล็ด
นำเข้าสินค้าเครื่องใช้ในครัวเรือน
ส่งออกไม้สัก ยางสน ครั่ง หนังสัตว์และข้าว การประกันภัย การธนาคาร
เป็นตัวแทนธนาคารอินโดจีนธนาคารฮ่องกงและเซี่ยงไฮ้ และบริษัทเดินเรือ ในปี พ.ศ. 2439
นายอัลเบอร์ต เบอร์ลี่ ได้สืบทอด
การดำเนินธุรกิจทั้งหมด และได้เปลี่ยนชื่อเป็น ห้างเบอร์ลี่ ยุคเกอร์ แอนด์โก เมื่อปี พ.ศ. 2467
ในปี
พ.ศ. 2500 นายวอลเตอร์ ลิโอ ไมเยอร์
ได้เข้ามาบริหารงานและได้เปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัทในปี
พ.ศ. 2508 และต่อมาเป็นบริษัท เบอร์ลี่ ยุคเกอร์ จำกัด ในปี พ.ศ. 2511
เมื่อตลาดหลักทรัพย์แห่งประเทศไทยได้จัดตั้งขึ้นในปี พ.ศ. 2517 บริษัท เบอร์ลี่ ยุคเกอร์
ได้เป็นหนึ่งในเจ็ดบริษัทแรกที่เข้าเป็นบริษัทจดทะเบียนในตลาดหลักทรัพย์ และปี พ.ศ. 2536
ได้แปรสภาพเป็น บริษัท เบอร์ลี่ ยุคเกอร์ จำกัด (มหาชน) เมื่อปี 2528
กลุ่มเฟิร์สแปซิฟิคได้เข้ามาเป็นผู้ถือหุ้นใหญ่ของบริษัท จนถึงวันที่ 19 ธันวาคม 2544
กลุ่มเฟิร์สแปซิฟิค ได้ขายเงินลงทุนทั้งหมดร้อยละ 83.5 ให้กับบริษัท นครชื่น จำกัด
ซึ่งเป็นบริษัทในกลุ่มบริษัท ที.ซี.ซี.

(2) เบอร์ลี่ ยุคเกอร์ แบ่งธุรกิจหลักเป็น 6 กลุ่ม ดังนี้ บรรจุภัณฑ์ สินค้าอุปโภคบริโภค
ผลิตภัณฑ์ด้านเทคนิคและอุตสาหกรรม ธุรกิจก่อสร้างและวิศวกรรม โลจิสติกส์ และเทคโนโลยี
สารสนเทศ มีบริษัทย่อยที่สำคัญ 11 บริษัท เบอร์ลี่ ยุคเกอร์และบริษัทย่อย ประกอบธุรกิจทั้งการผลิต
การจัดจำหน่าย และการให้บริการ

บรรจุภัณฑ์

มีบริษัทย่อย คือบริษัท อุตสาหกรรมทำเครื่องแก้วไทย จำกัด (มหาชน)
เป็นผู้ผลิตบรรจุภัณฑ์แก้วให้แก่ ฝ่ายผลิตภัณฑ์เครื่องแก้วของเบอร์ลี่ ยุคเกอร์
ซึ่งเป็นผู้จัดจำหน่ายและการตลาด กลุ่มเป็นผู้ผลิตบรรจุภัณฑ์แก้วเอกชนชั้นนำในประเทศ ในปี 2546
ผลิตบรรจุภัณฑ์แก้วเป็นจำนวนมากกว่า 1,500 ล้านขวด กลุ่มลูกค้าของบริษัทได้แก่
อุตสาหกรรมเบียร์ สุรา เครื่องดื่มบำรุงกำลัง น้ำอัดลม โซดา น้ำดื่ม อาหาร ซอสปรุงรส
เภสัชภัณฑ์ เป็นต้น บริษัท เบอร์ลี่ พรอสแพค จำกัด ผลิต การตลาดและจัดจำหน่าย
บรรจุภัณฑ์พลาสติกแข็งสำหรับสินค้าอุปโภคบริโภค ผลิตภัณฑ์นม และน้ำมันหล่อลื่น เป็นต้น

สินค้าอุปโภคบริโภค

มีบริษัทย่อย 4 บริษัท
เป็นผู้ผลิตสินค้าที่เป็นเครื่องหมายการค้าของบริษัทเองควบคู่ไปกับการให้บริการด้านการตลาด
การจัดจำหน่ายและการผลิตสินค้าให้กับผู้อื่น บริษัท เบอร์ลี่ ยุคเกอร์ เซลล็อกซ์ จำกัด ผลิต
การตลาดและจัดจำหน่ายกระดาษอนามัยที่เป็นตราของตนเองได้แก่ เซลล็อกซ์ ซิลค์ เบลล์
และดิออน บริษัท รูเบียอุตสาหกรรม จำกัด ผลิตสินค้าที่เป็นตราของตนเอง เช่น แชมพู สบู่ก้อนและ
สบู่เหลว นกแก้ว แพรอท โกลด์ เลอเวีย และรับจ้างผลิตสินค้าจำพวก สบู่ เครื่องสำอาง ลูกอม
และ
เครื่องใช้ส่วนตัวให้แก่บุคคลภายนอก บริษัท เบอร์ลี่ ยุคเกอร์ ฟู้ดส์ จำกัด ผลิต
การตลาดและจัดจำหน่าย ขนมขบเคี้ยว ตราเทสโต ปาร์ตี้ แคมปัส ไบตี้ โดโซะ บริษัท บีเจซี
มาร์เก็ตติ้ง จำกัด การตลาดและ
จัดจำหน่ายสินค้าที่เป็นตราของเบอร์ลี่ ยุคเกอร์ เช่น แชมพู สบู่ก้อนและสบู่เหลว นกแก้ว แพรอท
โกลด์ เลอเวีย และภายใต้เครื่องหมายการค้าผู้อื่น

ผลิตภัณฑ์ด้านเทคนิคและอุตสาหกรรม

บริษัท บีเจซี เทรดดิ้ง จำกัด การตลาด จัดจำหน่ายและบริการ เวชภัณฑ์ เภสัชภัณฑ์
เทคโนโลยีทางภาพ เครื่องเขียนและวัสดุใช้ในสำนักงาน
ภายใต้เครื่องหมายการค้าของบริษัทและบุคคลภายนอก บริษัท เบอร์ลี่ ยุคเกอร์ สเปเชียลตี้ส์ จำกัด
การตลาด จัดจำหน่ายและบริการ เคมีอุตสาหกรรม เคมีผสมอาหาร และวัตถุดิบเบเกอรี่

ธุรกิจก่อสร้างและวิศวกรรม

บริษัท บีเจซี เอ็นจิเนียริ่ง จำกัด
ออกแบบจัดหาและติดตั้งเครื่องมือและอุปกรณ์ด้านวิศวกรรมและอุตสาหกรรม
สำหรับสินค้าที่เป็นตราของบริษัท เช่น Berlitronic, Berlicrane, Bermatic และ
BJCStorage Systems และตราสินค้าภายนอกนำเข้าจากต่างประเทศ บริษัท ไทย-สแกนดิค สตีล
จำกัด ผลิต การตลาด จัดจำหน่าย ภายในประเทศและส่งออก
โครงสร้างเหล็กชุบสังกะสีสำหรับเสาสายส่งไฟฟ้า และเสาโทรคมนาคม

โลจิสติกส์

บริษัท เบอร์ลี่ ยุคเกอร์ โลจิสติกส์ จำกัด ให้บริการ บริหารคลังสินค้า การจัดส่งสินค้า
ทั่วประเทศ และออกของผ่านพิธีการศุลกากร โดยบริการให้แก่กลุ่มบริษัทและภายนอก

เทคโนโลยีสารสนเทศ

บริษัท ที.ซี.ซี. เทคโนโลยี จำกัด บริการผู้ใช้คอมพิวเตอร์ โดยมีศูนย์คอมพิวเตอร์พร้อมบริการ
โครงสร้างพื้นฐานระบบสารสนเทศ
รวมถึงระบบการติดตั้งโปรแกรมคอมพิวเตอร์และระบบตรวจสอบต่าง ๆ

โครงสร้างการถือหุ้นของกลุ่มบริษัท เบอร์ลี่ ยุคเกอร์ (เอกสารแนบ 3
เรื่องลักษณะการประกอบธุรกิจ (ข้อ 2))

(3) โครงสร้างรายได้

(เอกสารแนบ 3 เรื่องลักษณะการประกอบธุรกิจ (ข้อ 3))

(4) เป้าหมายการดำเนินธุรกิจ (Goal)

ความก้าวหน้าของวัตถุประสงค์หลักในปี 2546

บริษัทได้ลงทุนในบริษัทต่าง ๆ โดยซื้อหุ้นจากผู้ถือหุ้นเดิม ดังนี้ ซื้อหุ้นร้อยละ 51 ในบริษัท ที.ซี.ซี.
เทคโนโลยี จำกัด ซึ่งดำเนินธุรกิจให้บริการด้านคอมพิวเตอร์ สารสนเทศและอินเตอร์เน็ต
เพื่อเพิ่มประสิทธิภาพการให้บริการทางด้านคอมพิวเตอร์ สารสนเทศ และอินเตอร์เน็ต
ให้แก่กลุ่มบริษัทและบุคคลภายนอก ซื้อหุ้นเพิ่มในบริษัท เบอร์ลี่ พรอสแพค จำกัด
จากเดิมถือหุ้นอยู่ร้อยละ 25.50 เป็นร้อยละ 49
เนื่องจากธุรกิจของบริษัทนี้สามารถเกื้อหนุนธุรกิจในกลุ่มบริษัทเป็นอย่างดี ซื้อหุ้นเพิ่มในบริษัท เบอร์ลี่
ยุคเกอร์ เซลล็อกซ์ จำกัด จากเดิมถือหุ้นอยู่ร้อยละ 76.23 เป็นร้อยละ 92.22
เพื่อเป็นการลงทุนในระยะยาว ปรับโครงสร้างองค์กรของบริษัทโดยเปลี่ยนชื่อบริษัทย่อยคือบริษัท
กานอง จำกัด เป็นบริษัท บีเจซี
มาร์เก็ตติ้ง จำกัด และรับโอนธุรกิจของฝ่ายสินค้าอุปโภคบริโภค จากบริษัท เบอร์ลี่ ยุคเกอร์ จำกัด
(มหาชน) จัดตั้งบริษัทใหม่ บริษัท บีเจซี เทรดดิ้ง จำกัด
และรับโอนธุรกิจของกลุ่มธุรกิจตัวแทนจำหน่ายสินค้าด้านเทคนิคอุตสาหกรรมได้แก่ ฝ่ายเวชภัณฑ์
ฝ่ายเทคโนโลยีทางภาพ และฝ่ายสินค้าเครื่องเขียน จากบริษัท เบอร์ลี่ ยุคเกอร์ จำกัด (มหาชน)
จัดตั้งบริษัทใหม่ บริษัท บีเจซี เอ็นจิเนียริ่ง จำกัด
และรับโอนธุรกิจของกลุ่มธุรกิจก่อสร้างและวิศวกรรม คือฝ่ายวิศวกรรม จากบริษัท เบอร์ลี่ ยุคเกอร์
จำกัด (มหาชน) โอนย้ายหน่วยงานฝ่ายโลจิสติกส์ ของบริษัท เบอร์ลี่ ยุคเกอร์ จำกัด (มหาชน)
ไปอยู่ภายใต้บริษัท เบอร์ลี่ ยุคเกอร์ โลจิสติกส์ จำกัด
ดำเนินการปรับปรุงคุณสมบัติด้านการกระจายการถือหุ้นของผู้ถือหุ้นรายย่อยของบริษัท โดยบริษัท
นครชื่น จำกัด ผู้ถือหุ้นหลักของบริษัทได้ขายหุ้นบริษัท เบอร์ลี่ ยุคเกอร์ จำกัด (มหาชน)
ที่ถืออยู่จำนวน 18,787,700 หุ้น หรือคิดเป็นร้อยละ 11.83 ของทุนชำระแล้วของบริษัท
ให้แก่ผู้ถือหุ้นรายย่อยเมื่อวันที่ 4 และวันที่ 8 ธันวาคม 2546 มีผลให้ ณ วันที่ 8 ธันวาคม 2546
บริษัทสามารถดำรงคุณสมบัติด้านการกระจายการถือหุ้นของผู้ถือหุ้นรายย่อยของบริษัทครบถ้วนตามประกาศของคณะกรรมการตลาดหลักทรัพย์แห่งประเทศไทย

เป้าหมายการดำเนินธุรกิจในปี 2547

ตามที่บริษัทได้จัดตั้งคณะทำงานวางแผนและพัฒนา ในบริษัท อุตสาหกรรมทำเครื่องแก้วไทย จำกัด
(มหาชน) เพื่อพิจารณาวางแผนเพิ่มกำลังผลิต คณะทำงานฯ
ได้เสนอและได้รับการอนุมัติให้ขยายกำลังการผลิตจำนวน 300 ตันต่อวันในปี 2546
ซึ่งการดำเนินการดังกล่าวจะเสร็จสมบูรณ์ในเดือนตุลาคม 2547 ในขณะเดียวกัน
คณะทำงานวางแผนและพัฒนาของบริษัท เบอร์ลี่ ยุคเกอร์ เซลล็อกซ์ จำกัด
ก็ได้มีการดำเนินการขยายกำลังการผลิตกระดาษอนามัย โดยลงทุนซื้อเครื่องจักรผลิตกระดาษขนาด
2.75 เมตร กำลังการผลิต 20,000 ตัน เริ่มโครงการตั้งแต่ปี 2546 ต่อเนื่องถึงปี 2547-2548
โครงการขยายเครื่องผลิตกระดาษนี้จะเริ่มการผลิตได้ในเดือนกรกฎาคม 2548 บริษัท เบอร์ลี่
ยุคเกอร์ ฟู้ดส์ จำกัด ได้ขยายพื้นที่
การปลูกมันฝรั่งรวมถึงสถานที่จัดเก็บมันฝรั่งสด เพื่อให้มีวัตถุดิบเพียงพอในการผลิตได้ตลอดทั้งปี
และจะ
ลงทุนเพื่อเพิ่มกำลังการผลิตสินค้ามันฝรั่งทอดกรอบขึ้นอีกร้อยละ 46 ในไตรมาส 1 ของปี 2547
และได้ขอ
เข้าร่วมโครงการพัฒนาระบบคุณภาพ TQM (Total Quality Management)
กับสถาบันมาตรฐานผลิตภัณฑ์อุตสาหกรรม
เพื่อให้บริษัทมีระบบปรับปรุงอย่างต่อเนื่องด้านคุณภาพและการจัดการด้านการผลิต
รวมถึงการขอตรวจรับใบรับรอง GMP จากกระทรวงสาธารณสุขอย่างเป็นทางการ